als_Latn dik_Latn sag_Latn
Deputetja e LSI, Silva Caka ka reaguar sot për presionet dhe akuzat që PS po bën ndaj kësaj force politike. Në një deklaratë për mediat, Caka tha se Edi Rama është kapur nga paniku dhe frika e rritjes së LSI-së. Ajo tha se akuzat ndaj LSI po orkestrohen nga Edi Rama dhe njerëzit e tij. Caka akuzoi Ramën se po inskenon blerje vote në Berat dhe po urdhëron policinë që të sajojë arrestime me qëllim goditjen e LSI-së.
Deputetja e LSI-së hodhi akuza të ashpra për kanalizimin e vendit. “Pasi gënjeu socialistët duke u thënë se nuk e ka fajin zullumi i tij me pushtetin, por na e paska fajin LSI-ja që është në koalicion. Kjo alibi e tij është e mjerë dhe e pashpresë. Problemi i tij është se është tmerruar nga vota e lirë. Ai nuk pranoi zgjedhje me Ben Blushin dhe jo më me gjithë aktorët në garë”,- tha Caka.
Deputetja e LSI sulmoi ashpër Ramën duke e akuzuar se “rilindjen e ktheu në ndërmarrjen me të madhe në Europë”.
Një ditë më parë, në Berat kryeministri Edi Rama akuzoi LSI-në si përgjegjëse për keqqeverisjen e Partisë Socialiste. Sipas Ramës, edhe pse ai ka drejtuar qeverinë 4 vjet, nuk ka bërë dot reforma për shkak të aleatëve.
Ky qëndrim është përsëritur shpesh nga Edi Rama gjatë ditëve të fundit, aq sa duket se Qeverinë e ka pasur LSI dhe jo Partia Socialiste që fitoi zgjedhjet e vitit 2013. Pavarësisht se asgjë e tillë nuk është e vërtetë, Rama po kërkon votat sikur nuk ka pasur lidhje me qeverinë, korrupsioni, kanabisin etj. Kur në fakt, shumica e problemeve të këtij mandati kanë ardhur nga PS-ja.
Qartazi, Silvi Caka nuk foli për PS, por për Rilindje duke bërë diferencën mes socialistëve të ndershëm dhe një grupi njerëzish afër kryetarit Rama që këto vite sollën kanabisin, koncesionet, korrupsioni dhe shkatërrimin e verave të së majtës.
als_Latn als_Latn als_Latn als_Latn als_Latn als_Latn